Purwakane tanduran kopi ing Indonésia dikuasani pamarintah Walanda. Kopi digawa menyang Indonésia ngliwati Sri Lanka (Ceylon).[1] Pamarintah Walanda nandur kopi ing laladan Batavia (Jakarta), Sukabumi lan Bogor.[1] Tanduran kopi uga ditandur ing Jawa Timur, Jawa Tengah, Jawa Barat, Sumatra lan Sulawesi.[1] Nalika ngancik abad kaping 20 kebon kopi ing Indonésia diserang ama, lan akèh tanduran kopi kang mati.[1] Nalika iku kopi uga ditandur ana ing Timor lan Flores.[1] Kalorone iku minangka kuasané bangsa Portugis.[1] Jinis kopi kang ditandur ing kana ya iku kopi Arabika, mung kopi iki sing ora diserang ama.[1] Pamarintah Walanda banjur nandur kopi Liberika kanggo mbrantas ama kasebut.[1] Variètas iki ora pati kondhang lan uga diserang ama.[1] Kopi Liberka isih bisa ditemokake ing Jawa.[1]